
  
56 DR 30.10.2019 

 

 

Antara strategi yang akan dilaksanakan termasuklah memperkasakan sistem 
perlindungan sosial, menggalakkan program kesedaran kewangan dan mengintegrasikan 
pangkalan data bagi memastikan bantuan dapat diberikan kepada kumpulan sasar.   

Dalam konteks jurang antara wilayah, khususnya kawasan bandar dan luar bandar, 
kerajaan menyedari bahawa jurang pengagihan ekonomi antara kedua-dua kawasan 
semakin melebar. Dalam teras strategik keenam WKB, iaitu keterangkuman wilayah, 
pemetaan kawasan titik panas ekonomi, dengan izin, economic hotspots akan dilaksanakan 
bagi mengenal pasti kawasan luar bandar yang berpotensi sebagai pusat aktiviti ekonomi 
yang mampan. Pemilihan strategi bagi setiap lokasi yang ditetapkan adalah berasaskan 
kepada kekuatan dan keunikan di kawasan tersebut.   

Dalam teras strategik kedua, terdapat 15 cadangan aktiviti pertumbuhan ekonomi 
utama. Antaranya ialah tumpuan kepada pertanian pintar yang akan meningkatkan 
produktiviti hasil tanaman terutamanya untuk agropreneur di luar bandar. Selain daripada itu, 
penekanan kepada Komoditi Malaysia 2.0 membolehkan tumpuan diberikan kepada 
penghasilan produk hiliran daripada komoditi seperti sawit dan getah supaya dapat menjana 
nilai ditambah dan pulangan yang lebih tinggi.   

Penekanan baharu kerajaan untuk mengembangkan ekonomi dan peluang ekonomi 
merentasi kawasan luar bandar akan dapat mewujudkan lebih banyak peluang pekerjaan dan 
usahawan berpendapatan tinggi di kawasan luar bandar yang seterusnya meningkatkan 
pendapatan rakyat di kawasan tersebut.   

Dari segi rantaian bekalan, data menunjukkan masih terdapat jurang yang lebar 
dalam pelbagai lapisan rantaian bekalan. Sebagai contoh, Kajian Pasaran Sektor Makanan 
yang dijalankan oleh MyCC berkaitan pemasaran ikan... 

Tuan Haji Awang bin Hashim [Pendang]:  Yang Berhormat Menteri. 

Dato’ Seri Mohamed Azmin bin Ali:  ...Mendapati pemborong utama menaikkan 
harga sehingga enam kali dalam rantaian pemasaran ikan tempatan dengan mengambil 
keuntungan antara 60 peratus hingga 75 peratus di setiap lapisan rantaian.  Dalam rantaian 
ini, nelayan merupakan kumpulan yang paling sedikit mendapat keuntungan, tidak setimpal 
dengan titik peluh nelayan yang mengambil risiko tinggi dan bekerja keras untuk mencari 
rezeki.  Sehubungan dengan itu, kerajaan akan memastikan penyertaan yang lebih adil dalam 
rantaian bekalan...    

Tuan Haji Awang bin Hashim [Pendang]:  [Bangun] 

Dato’ Seri Mohamed Azmin bin Ali:  Ya, Yang Berhormat Pendang. 

Timbalan Yang di-Pertua [Tuan Nga Kor Ming]:  Ya, sila. 

Tuan Haji Awang bin Hashim [Pendang]:  Terima kasih Yang Berhormat Menteri.  
Terima kasih Tuan Yang di-Pertua. 

Saya tadi tertarik meneliti jawapan yang dibuat oleh Menteri Hal Ehwal Ekonomi 
berkenaan dengan jurang pendapatan dan juga pembangunan ekonomi di antara penduduk 
bandar dengan luar bandar.  Sekarang ini, secara tradisinya, penduduk luar bandar walaupun 
pendapatannya dikatakan akan diletakkan sasaran sehingga RM4,000, tetapi belum 
mencapai ke tahap itu.  Di bandar, walaupun sudah mencapai average RM4,000 tetapi belum 
dikategorikan sebagai satu pendapatan yang kita kata selesa.  Masih lagi di bawah paras 
kemiskinan.  Ini kerana kemungkinan ada anak lima, enam, tujuh.  Kos menjaga anak-anak 
itu besar.   

Jadi, perancangan kerajaan dalam hal ehwal ekonomi ini, saya nak tanya Yang 
Berhormat Menteri.  Pertamanya, adakah perancangan mereka di luar bandar sana yang kita 
sudah sedia ada iaitu kelapa sawit, getah dan sebagainya dalam FELDA dan FELCRA ini 
bagi meningkatkan pengeluaran dan pemasaran, juga kita nak educate, dengan izin, 
penoreh-penoreh getah ini supaya mendapat teknologi baharu bagi meningkatkan 
pendapatan mereka?  



Antara strategi yang akan dilaksanakan termasuklah memperkasakan sistem perlindungan sosial, menggalakkan program kesedaran kewangan dan mengintegrasikan pangkalan data bagi memastikan bantuan dapat diberikan kepada kumpulan sasar. Dalam konteks jurang antara wilayah, khususnya kawasan bandar dan luar bandar, kerajaan menyedari bahawa jurang pengagihan ekonomi antara kedua-dua kawasan semakin melebar. Dalam teras strategik keenam WKB, iaitu keterangkuman wilayah, pemetaan kawasan titik panas ekonomi, dengan izin, economic hotspots akan dilaksanakan bagi mengenal pasti kawasan luar bandar yang berpotensi sebagai pusat aktiviti ekonomi yang mampan. Pemilihan strategi bagi setiap lokasi yang ditetapkan adalah berasaskan kepada kekuatan dan keunikan di kawasan tersebut. Dalam teras strategik kedua, terdapat 15 cadangan aktiviti pertumbuhan ekonomi utama. Antaranya ialah tumpuan kepada pertanian pintar yang akan meningkatkan produktiviti hasil tanaman terutamanya untuk agropreneur di luar bandar. Selain daripada itu, penekanan kepada Komoditi Malaysia 2.0 membolehkan tumpuan diberikan kepada penghasilan produk hiliran daripada komoditi seperti sawit dan getah supaya dapat menjana nilai ditambah dan pulangan yang lebih tinggi. Penekanan baharu kerajaan untuk mengembangkan ekonomi dan peluang ekonomi merentasi kawasan luar bandar akan dapat mewujudkan lebih banyak peluang pekerjaan dan usahawan berpendapatan tinggi di kawasan luar bandar yang seterusnya meningkatkan pendapatan rakyat di kawasan tersebut. Dari segi rantaian bekalan, data menunjukkan masih terdapat jurang yang lebar dalam pelbagai lapisan rantaian bekalan. Sebagai contoh, Kajian Pasaran Sektor Makanan yang dijalankan oleh MyCC berkaitan pemasaran ikan... Tuan Haji Awang bin Hashim [Pendang]: Yang Berhormat Menteri. Dato' Seri Mohamed Azmin bin Ali: ...Mendapati pemborong utama menaikkan harga sehingga enam kali dalam rantaian pemasaran ikan tempatan dengan mengambil keuntungan antara 60 peratus hingga 75 peratus di setiap lapisan rantaian. Dalam rantaian ini, nelayan merupakan kumpulan yang paling sedikit mendapat keuntungan, tidak setimpal dengan titik peluh nelayan yang mengambil risiko tinggi dan bekerja keras untuk mencari rezeki. Sehubungan dengan itu, kerajaan akan memastikan penyertaan yang lebih adil dalam rantaian bekalan... Tuan Haji Awang bin Hashim [Pendang]: [Bangun]. Dato' Seri Mohamed Azmin bin Ali: Ya, Yang Berhormat Pendang. Timbalan Yang di-Pertua [Tuan Nga Kor Ming]: Ya, sila. Tuan Haji Awang bin Hashim [Pendang]: Terima kasih Yang Berhormat Menteri. Terima kasih Tuan Yang di-Pertua. Saya tadi tertarik meneliti jawapan yang dibuat oleh Menteri Hal Ehwal Ekonomi berkenaan dengan jurang pendapatan dan juga pembangunan ekonomi di antara penduduk bandar dengan luar bandar. Sekarang ini, secara tradisinya, penduduk luar bandar walaupun pendapatannya dikatakan akan diletakkan sasaran sehingga RM4,000, tetapi belum mencapai ke tahap itu. Di bandar, walaupun sudah mencapai average RM4,000 tetapi belum dikategorikan sebagai satu pendapatan yang kita kata selesa. Masih lagi di bawah paras kemiskinan. Ini kerana kemungkinan ada anak lima, enam, tujuh. Kos menjaga anak-anak itu besar. Jadi, perancangan kerajaan dalam hal ehwal ekonomi ini, saya nak tanya Yang Berhormat Menteri. Pertamanya, adakah perancangan mereka di luar bandar sana yang kita sudah sedia ada iaitu kelapa sawit, getah dan sebagainya dalam FELDA dan FELCRA ini bagi meningkatkan pengeluaran dan pemasaran, juga kita nak educate, dengan izin, penoreh-penoreh getah ini supaya mendapat teknologi baharu bagi meningkatkan pendapatan mereka?.